L’arquitecte prohibit (ds. 7/02) · Cicle ‘Fem Sala’
2026-02-07 20:15 - 21:45 (Europe/Paris) | Amics de les Arts
L’arquitecte prohibit és un musical de La Tremenda Companyia, un homenatge crític i poètic al llegat d’Antoni Gaudí, per celebrar l’any Gaudí.
Sinopsi
La ciutat de Barcelona ha donat l’esquena al seu llegat. No hi ha herència. No hi ha abans. El passat s’ha oblidat. Cinquanta anys després de la tragèdia que va sacsejar Europa, el nou ordre implantat a tot el continent cull els fruits d’una societat altruista i entregada a la comunitat. No hi ha sequeres, no hi ha fam.
Enmig d’aquesta idíl·lica utopia, un grup d’universitaris descobreix un llibre prohibit: la porta a un món desconegut que definirà el seu futur. La passió dels joves arquitectes fon el passat i el present en un nom: Antoni Gaudí, un home capaç de deixar empremta amb les pedres, de convertir els edificis en històries i relats.
Però el que per uns és una fortuna, per la resta és un acte infame. L’Alin, la Sezi, el Naal i el Kram són condemnats a esborrar de la seva ànima qualsevol nova idea que aquell llibre els hagi pogut contagiar. Però, per molt que els obliguin, la llavor de l’arquitecte prohibit ja forma part d’ells.

La companyia
Des de La Tremenda Companyia es plantegen què hauria passat si el modernisme, les imatges que avui associem a l’obra de Gaudí, els reflexos dels vitralls, les combinacions de tècniques arquitectòniques o la importància del fet natural no haguessin existit. Consideren que viuríem en un entorn molt més hostil i amb menys voluntat de descobrir i compartir la nostra pròpia herència.
Amb aquesta proposta, la companyia vol obrir debats al voltant de la identitat artística com a societat, dels elements que més ens distingeixen de cara al món i de com aquests han influït en el nostre dia a dia.
Fitxa artística i tècnica
Idea original: La Tremenda Companyia
Direcció escènica: Martí Torras
Text i lletres: Jaume Viñas
Música, lletres i interpretació en directe: Marc Sambola
Intèrprets: Clàudia Abellán, Paula Amell, David Bonilla, Arnau Fà, Lu Martín, Abril Morera, Gerard Portolés, Queralt Sánchez i Alba Serrano
Disseny i construcció d’escenografia: Mariona Ubia
Disseny i confecció de vestuari: Guillem Martí
Disseny de llums: Marc Campmany
Disseny gràfic: Alba Serrano
Producció executiva: La Tremenda Companyia
Col·laboradors: Federació d’Ateneus de Catalunya, La Farinera del Clot, Orfeó Badaloní
🎟️ Venda d’entrades: a entrapolis.com o a les oficines de l’Entitat.

Helix Trio - Mites en dansa
2026-02-12 20:00 - 21:00
MITES EN DANSA
En aquest concert, tres compositors de grans mons musicals, Antonín Dvorák, el compositor contemporani Domenico Turi i Maurice Ravel, ens guiaran a través de paisatges sonors d’una intensitat i profunditat excepcionals. Cadascun amb la seva pròpia veu única, ens ofereixen obres que exploren les emocions humanes més profundes, des de la melancolia i la passió fi ns a la delicada bellesa de l’impressionisme. En conjunt, aquest programa ofereix una visió rica i variada del món de la música de cambra, amb una unió entre el passat i el present, entre l’Europa central de Dvorák i la innovació contemporània.

Paula Belzunegui Moreno (piano), Jaume Angelès Fité (violí), Iago Domínguez Eiras (violoncel)
PROGRAMA
Antonín Dvorak (1841-1904)
Piano Trio N.4 “Dumky” E minor, Op. 90 (30’)
I. Lento maestoso — Allegro quasi doppio movimento
II. Poco adagio — Vivace non troppo — Vivace
III. Andante — Vivace non troppo — Allegretto
IV. Andante moderato — Allegretto scherzando — Quasi tempo di marcia
V. Allegro
VI. Lento maestoso

Domenico Turi (1986)
Sguardi (2018) (7’)
Elegia per violino, violoncello e pianoforte
Maurice Ravel (1875-1937)
Piano Trio in a minor (1914) (28’)
I. Modéré
II. Pantoum (Assez vif)
III. Passacaille (Très large)
IV. Final (Animé)

L’HÈLIX TRIO neix l’any 2022 a la Hochschule für Musik FHNW Basilea, on actualment està realitzant el grau Certifi cate of Advanced Studies. El novembre de 2024, l’Hèlix Trio ha estat nomenat Ensemble Emergent 2025 per FestClásica, a més de rebre també recentment el segon premi al Premi BBVA de Música de Cambra Montserrat Alavedra 2024, i el Premi Filippo Nicòsia a Itàlia. Aquests èxits se sumen a altres premis importants com l’ORPHEUS Swiss Chamber Music Competition 2022 a Suïssa i el Concurs La Flama 2023 de Joventuts Musicals de Catalunya, consolidant el trio com una de les formacions més prometedores de la seva generació. Des de juliol de 2023, l’Hèlix Trio és un conjunt de l’Acadèmia Europea de Música de Cambra, i forma part de la xarxa Le Dimore del Quartetto. Durant la temporada 2024-2025, el trio debuta l’Auditori de Barcelona, al Festival Emergents. Ha estat convidat a festivals importants com el Piano Trio Fest (Berna), el Swiss Chamber Music Festival (Adelboden), i el Festival Musikdorf Ernen, a més de debutar el 2023 al Palau de la Música Catalana. L’ensemble ha participat en diversos festivals i acadèmies, com les IMS Prussia Cove Masterclasses, i l’Acadèmia Internacional de Música de Cambra de Vic, i també ha participat en classes magistrals amb músics com Steven Isserlis, Patricia Kopatchinskaja, Heime Müller (Quartet Artemis), Robert Levin, Miriam Fried, Heinz Holliger, Johannes Meissl, Patrick Jüdt, i Eckart Runge, entre d’altres.

Entrades a Entrapolis.com o a la oficina de l’entitat
